CELEX: 62020TN0657
Language: lt
Date: 2020-10-30 00:00:00
Title: Byla T-657/20: 2020 m. spalio 30 d. pareikštas ieškinys byloje Ryanair / Komisija

2020 12 14   
            
            
               LT
            
            
               Europos Sąjungos oficialusis leidinys
            
            
               C 433/66
            
         
      2020 m. spalio 30 d. pareikštas ieškinys byloje Ryanair / Komisija
      
      (Byla T-657/20)
      (2020/C 433/82)
      Proceso kalba: anglų
      
         Šalys
      
      
         Ieškovė: Ryanair DAC (Sordsas, Airija), atstovaujama advokatų F. Laprévote, V. Blanc, E. Vahida, S. Rating ir I. Metaxas-Maranghidis
      
         Atsakovė: Europos Komisija
      
         Reikalavimai
      
      Ieškovė Bendrojo Teismo prašo:
      
                  —
               
               
                  panaikinti 2020 m. birželio 9 d. Europos Komisijos sprendimą (ES) dėl valstybės pagalbos SA.57410 COVID – Finnair rekapitalizavimas (1) ir
               
            
                  —
               
               
                  priteisti iš Europos Komisijos bylinėjimosi išlaidas.
               
            Ieškovė taip pat prašo nagrinėti jos ieškinį pagal pagreitintą procedūrą, nurodytą Teisingumo Teismo statuto 23a straipsnyje.
      
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi keturiais pagrindais.
      
                  1.
               
               
                  Pirmasis ieškinio pagrindas grindžiamas tuo, kad Komisija neteisingai taikė SESV 107 straipsnio 3 dalies b punktą, nevisiškai pritaikė laikinąją sistemą ir padarė akivaizdžią vertinimo klaidą, nuspręsdama, kad pagalba skiriama dideliam Suomijos ekonomikos sutrikimui atitaisyti, pažeisdama pareigą palyginti pagalbos teigiamą poveikį ir jos neigiamą poveikį verslo sąlygoms ir neiškraipytos konkurencijos išsaugojimui (t. y. pusiausvyros tyrimas) ir nuspręsdama, kad Finnair neturi didelės įtakos rinkoje.
               
            
                  2.
               
               
                  Antrasis ieškinio pagrindas grindžiamas tuo, kad Komisija pažeidė konkrečias SESV nuostatas ir bendruosius Europos teisės principus, susijusius su diskriminacijos draudimu, laisvu paslaugų judėjimu ir įsisteigimo laisve, kuriais nuo devintojo dešimtmečio pabaigos grindžiamas oro transporto liberalizavimas ES. Oro transporto rinkos liberalizavimas ES sudarė sąlygas tikrai visos Europos mažų kainų oro linijų augimui. Europos Komisija neatsižvelgė į COVID-19 krizės sukeltą žalą tokioms visos Europos oro linijoms ir jų įtaką Suomijos oro junglumui, leisdama Suomijai skirti pagalbą tik Finnair.
               
            
                  3.
               
               
                  Trečiasis ieškinio pagrindas grindžiamas tuo, kad nepaisydama rimtų sunkumų Komisija nepradėjo oficialios tyrimo procedūros ir pažeidė ieškovės procesines teises.
               
            
                  4.
               
               
                  Ketvirtasis ieškinio pagrindas grindžiamas tuo, kad Komisija pažeidė savo pareigą motyvuoti.
               
            
         (1)  2020 m. birželio 9 d. Europos Komisijos sprendimas (ES) dėl valstybės pagalbos SA.57410 COVID – Finnair rekapitalizavimas (OL C 310, 2020, p. 6).